АД „ Пекара Кикинада „ у стечају

Место: Кикинда, Светосавска 59

Контакт телефон: 060/0502060

Стечајном дужнику АД“ Пекара Кикинда „ у стечају

Стечајном судији: Радомир Радојчић

Одбору поверилаца: АД“ Пекара Кикинда „ у стечају

Агенција за лиценцирање стечајних управника

Повериоцима који имају обезбеђено потраживање на имовини која се продаје:

1. Пољопривредна банка Нова Агробанка АД Београд
2. Комерцијална банка АД Београд
3. „Кикиндски Млин „ АД Кикинда
4. НЛБ Банка АД Београд
5. РС Министарство финансија Пореска управа Нови Сад, Филијала Кикинда

Лицима која су исказала интерес за имовину која се продаје:

* Доо „ М.А.Ч. Дон Дон „ Пударци, Гроцка
* Доо“ Тривит“ Бечеј,

И свим другим лицима која покажу интересовање за продају имовине.

**Предмет: Обавештење о намери, плану, начину и роковима продаје стечајног дужника као правног лица, четврта продаја**

На основу Решења стечајног судије Ст. бр. 6/2011 од 19.07.2011 године стечајни управник има намеру да изврши продају имовине стечајног дужника АД „ ПЕКАРА КИКИКНДА“ у стечају – **по функционалним целинама** **методом непосредне погодбе уз јавно објављивање огласа за прикупљање понуда**, што је његово овлашћење предвиђено одредбама члана 132. став 1. Закона о стечају. У складу са чланом 132 став 2 Закона о стечају, стечајни управник је извршио процену целисходности начина продаје стечајног дужника, а на основу извршене процене вредности имовине по ликвидационом методу и процене вредности као правно лице, извршене од стране „СМ Инжењеринг„ Доо Зрењанин. Након три неуспешне продаје имовине стечаног дужника као правно лице, стечајни управник је дана 10.11.2012. предложила Одбору поверилаца намеравани начин продаје и затражила став – одлуку о предложеном. Одбор поверилаца је дана 20.11.2012. донео одлуку, да је сагласан са предложеним начином продаје – непосредном погодбом, по функционалним целинама, уз јавно прикупљање понуда. Након прве продаје непосредном погодбом, а четврте продаје уопште, продат је мањи део имовине, те се стечајни управник одлучио, да уз сагласност Одбора поверилаца, наставии са продајом путем непосредне погодбе.

Како је стечајни управник дужан да наслову достави Обавештење о намери, плану, начину и роковима продаје, као и Обавештење о процени целисходности предложене продаје то Вам стечајни управник доставља ово Обавештење испуњавајући своју обавезу, водећи рачуна о роковима предвиђеним чланом 133. став 1. и став 2. Закона о стечају.

**План продаје је следећи:**

Стечајну масу стечајног дужника која је предмет продаје чини, покретна и непокретна имовина која је лоцирана у три целине и то у улици Светосавска бр. 59 и 61 и Браће Татић бр. 92.

**Предмет продаје је: Целина 1. –** која представља функционалну целину Пекаре, која је састоји од више грађевинских објеката на парцели 8449 са земљиштем и са парцелом 8450, опреме за пекарску индустрију и ситним инвентаром по пописној листи од 25.01.2013.

Процењена вредност имовине је**: 143.757.840,79** динара.

**Депозит** за Целину 1. износи**: 28.800.000,00** динара.

**Предмет продаје је: Целина 2.** – Радионица – Перионица - Облатнара, која се састоји од грађевинских објеката, са земљиштем на парцели 8452, пипадајуће опреме и резервних делова.

Процењена вредност је**: 15.124.952,16** динара.

**Депозит** за Целину 2**.** износи: **3.000.000,00** динара.

**Предмет продаје је пекарска и друга опрема, са нерегистрованим возилима,** која се продаје појединачно, а по пописној листи и укупној процењеној вредности појединачне опреме од: **19.417.559,04** динара.

**Начин продаје:**

Продаја ће се извршити непосредном погодбом уз јавно прикупљање понуда.

Право учешћа имају сва правна и физичка лица која:

1. Након добијања профактуре, изврше уплату ради откупа продајне документације у износу од 10.000,00 динара, за Целину 1 и Целину 2, и 1.000,00 динара за осталу опрему, која се продаје појединачно (профактура се може преузети сваког радног дана закључно са 08.03.2013. од 8 до 14 сати у просторијама стечајног дужника);
2. Уплате новчани износ траженог депозита по функционалним целинама – за Целину 1 и Целину 2, на текући рачун стечајног дужника број: **200-2386770101016-04** или положе неопозиву банкарску гаранцију наплативу на први позив, најкасније до **11.03.2013**. (рок за уплату новчаног износа је **11.03.2013**.) У случају да у поступку продаје победи Купац који је новчани износ обезбедио банкарском гаранцијом, исти мора измирити новчани износ у року од 48 сати од дана када је проглашен најбољим понуђачем, а пре потписивања купопродајног уговора, након чега ће му бити враћена гаранција.
3. Потпишу изјаву о губитку права на нраћање депозита. Изјава чини саставни део продајне документације.

Прихватају се искључиво запечаћење понуде са назнаком „ Понуда“ на коверти и назнаком да се понуда односи на продају имовине АД „ Пекара Кикинда“ у стечају из Кикинде.

Запечаћена коверта са понудом треба да садржи:

* Пријаву за учешће, потписану лично или од стране овлашћеног лица и доказ да је у питању овлашћено лице;
* Безусловну понуду, уз навођење јасно одређеног износа на који понуда гласи;
* Доказ о уплати депозита или копију гаранције,
* Потписну изјаву о губитку права на повраћај депозита;
* Фотокопију пуномоћја овереног пред судом за заступање на јавном отварању понуда, а ради посупка непосредне погодбе, ако отварању присуствује овлашћени представник.

**Јавно отварање понуда** ће се одржати дана **14.03.2013. у 12,15 сати** у Кикинди на адреси: Светосавска 59 у присуству Комисије и заинтересованих лица.

**Непосредна погодба** ће се извршити дана **19.03.2013**. у просторијама стечајног дужника, на коју се позивају сва лица која су доставила понуду, и то:

1. За Целину 1 у 10 сати,
2. За Целину 2. У 11 сати и
3. За осталу опрему у 12 сати.

Позивају се чланови Одбора поверилаца да присуствују отварању понуда и директним преговорима.

Стечајни управник отвара понуде тако што:

1. Чита правила отварања писмених понуда;
2. Отвара писмене понуде;
3. Уписује у регистар понуда износ одређен у свакој понуди, имовину на коју се понуда односи, као и потврду о уплаћеном депозиту;
4. Одржава ред на јавном отварању понуда;
5. Потписује записник.

Стечајни управник, води поступак непосредне погодбе. Осталим учесницима у поступку продаје, који нису проглашени најбољим понуђачем, новчани износ или банкарска гаранција биће враћена у року од 3 дана, односно до 23.03.2013.

Стечајни управник ће Одбору поверилаца/ стечајном судији за Купца предложити понуђача који је писменом понудом или у накнадно обављеним директним преговорима поднео најповољнију понуду, а нарочито у погледу висине цене.

Купопродајни уговор се потписује у року од 3 дана од дана проглашења најбољег понуђача, под условом да је новчани износ ради учествовања у поступку продаје који је обезбеђен гаранцијом уплаћен на рачун стечајног дужника. Уговором о купопродаји ће детаљно бити регулисани услови и рокови плаћања. Тек након уплате купопродајне цене од стране Купца и након добијања потврде од стране стечајног дужника о извршеној уплати у целости, исти стиче право на укњижбу непокретности, док код покретне имовине Купац стиче право власништва моментом уплате купопродајне цене.

Свако лице које је стекло право на учешће у складу са условима прописаним овим огласом, губи право на враћање новчаног износа у складу са Изјавом о губитку права на враћање новчаног износа.

Ако проглашени купац не потпише записник, купопродајни уговор или не уплати купопродајну цену у року предвиђеном Уговором, као и у свим другим случајевима предвиђеним Изјавом о губитку права на враћање новчаног износа, губи право на враћање новчаног износа.

Стечајни управник није у обавези да прихвати ниједну достављену понуду.

Коначну одлуку о избору Купца непосредном погодбом доноси искључиво Одбор поверилаца, ако је нижа од 50% од процењене вредности имовине.

Порезе и трошкове сноси проглашени Купац.

Овлашћено лице: Милица Богуновић, контакт телефон: 060/0502060.

Стечајни управник

 Милица Богуновић

**Поука о правном леку:**

Разлучни поверилац може у року од 10 дана од пријема овог Обавештења, да предложи повољнији начин уновчења имовине.

Стечајни дужник и повериоци могу поднети приговор стечајном судију на предложену продају најкасније у року од 10 дана пре предложеног датума продаје или преноса, ако за њега постоји прописан основ.